
Laste arvu suurendamine Narva Lasteaia Põngerjas liitrühmas
1. Asjaolud ja menetluse käik
Narva Lasteaed Põngerjas on 10rühmaline koolieelne lasteasutus. Koolieelse lasteasutuse seaduse § 7 lg 1 p 3 kohaselt on registreeritud laste arv liitrühmas kuni 18 last. Narva Lasteaia Põngerjas hoolekogu on teinud ettepaneku suurendada laste arvu liitrühmas Vaarikas kuni 20 last (04.06.2018. a hoolekogu koosoleku protokoll nr 2). Narva Lasteaia Põngerjas direktor esitas 28.02.2019. a Narva Linnavalitsuse Kultuuriosakonnale vastavasisulise taotluse nr 2-8/13. Narva Lasteaia Põngerjas rühmatingimused vastavad sanitaarnõuetele ja lasteaias on olemas vajalikud tingimused laste arenguks.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaia Põngerjas liitrühmas Vaarikas kuni 20 last.
4. Rakendussätted
4.1 Korraldus jõustub seadusega sätestatud korras.
4.2 Tunnistatakse kehtetuks Narva Linnavalitsuse 17.12.2014. a korraldus nr 1525-k „Laste arvu suurendamine Narva Lasteaia Põngerjas rühmades“ ning Narva Linnavalitsuse 07.10.2015. a korralduse nr 1094-k „Laste arvu suurendamine Narva Lasteaia Põngerjas rühmades“ punkt 3.2.
4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

